PRANEŠIMAS TĖVAMS (KITIEMS ĮSTATYMINIAMS ATSTOVAMS)

APIE ASMENS DUOMENŲ TVARKYMĄ

Pateikiame informaciją, kokius Jūsų ir Jūsų vaiko asmens duomenis Kauno lopšelis-darželis „Žvangutis" (toliau – Darželis) tvarko ar gali tvarkyti, kam juos perduoda ir kiek laiko saugo. Taip pat informaciją apie Jūsų teises, susijusias su asmens duomenimis.

Jūsų ir Jūsų vaiko asmens duomenų valdytojas yra Kauno lopšelis-darželis „Žvangutis“(toliau – Darželis), įstaigos kodas: 191640527, registruotas buveinės adresas: Šarkuvos g. 21,48158 Kaunas, tel. Nr. **+**370 37 377622, elektroninio pašto adresas: rastine@zvangutis.lt

Informuojame, kad Darželis gali pakeisti šio pranešimo turinį bet kuriuo metu.

**Kokiais tikslais ir kokiais pagrindais remiantis tvarkome Jūsų asmens duomenis?**

Jūsų ir Jūsų vaiko asmens duomenys yra renkami ir tvarkomi, siekiant vykdyti sudarytą tarpusavio sutartį (BDAR\* 6 str. 1 d. (b) punktas); siekiant vykdyti visus privalomus teisės aktų reikalavimus (BDAR 6 str. 1 d. (c) punktas) ir Jūsų sutikimo pagrindu (BDAR\* 6 str. 1 d. a punktas).

\* BDAR – Bendrasis duomenų apsaugos reglamentas (ES) 2016/679.

**Kokie Jūsų ir Jūsų vaiko asmens duomenys tvarkomi?**

|  |  |
| --- | --- |
| Ugdytinio tėvų (kitų įstatyminių atstovų) asmens duomenys: | Vardas (-ai), pavardė (-ės), gyvenamoji vieta, telefono numeris, elektroninio pašto adresas, parašas. |
| Ugdytinių asmens duomenys: | Vardas (-ai), pavardė (-ės), asmens kodas, gimimo data, amžius, deklaruota ir faktinė gyvenamoji vieta, lytis, pilietybė, paso/tapatybės kortelės numeris, bendri duomenys (mokymo kalba, informacija, nuo kada lanko grupę ar lankys, mokymo programa, valandų skaičius per savaitę, mokymo forma/būdas, sutarties numeris, specialieji ugdymo(si) poreikiai, skirta švietimo pagalba, suteikta švietimo pagalba, lankymo metai).Specialieji vaiko asmens duomenys:sveikatos duomenys, specialieji poreikiai, sutrikimai, duomenys dėl galimos alerginės reakcijos į aplinką ir/ar maistą ir pan.Vykdant praleistų ugdymo dienų pateisinimų administravimą papildomai tvarkomi šie duomenys: priežastis, dėl kurios vaikas nelankė įstaigos, nelankymo laikotarpis. |
|  | Bendruomenės ir visuomenės informavimo apie Darželio veiklą ir bendruomenės narių pasiekimus, vaiko kūrybinius darbus, dalyvavimą renginiuose ir nuotraukų, filmuotos medžiagos, kurioje yra užfiksuotas vaikas, skelbimo įstaigos internetiniame puslapyje, socialinio tinklo paskyroje ar skelbimų lentoje tikslu tvarkomi šie duomenys: nufotografuotas ar nufilmuotas vaiko atvaizdas, įvykio apibūdinimas, vieta, laikas, vaiko (ų) sukurtas kūrybinis darbas, kur užfiksuotas vaiko vardas (-ai), pavardė (-ės), gimimo data, apie vaiko veiklą sukurta filmuota medžiaga ir/ar nuotraukos, kur užfiksuotas vaikas.Gali būti renkami kiti duomenys, reikalingi teisės aktuose nustatytų pareigų tinkamam vykdymui. |
| Užklausų, komentarų ir nusiskundimų administravimo duomenys: | Vardas (-ai), pavardė (-ės) ir/arba vartotojo vardas, elektroninio pašto adresas, telefono numeris, adresas, žinutės, komentaro, atsiliepimo ar nusiskundimo tema, žinutės, komentaro, atsiliepimo ar nusiskundimo tekstas. |
| Vaizdo duomenys: | Atvaizdas (vaizdo kameros). |
| Kiti duomenys: | Sutarties sudarymo data, vieta, numeris. |

**Kas gali peržiūrėti Jūsų informaciją?**

Jūsų asmens duomenys gali būti teikiami valstybės ir savivaldybių institucijoms ir įstaigoms teisės aktuose nustatytų funkcijų įgyvendinimui, esant Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) nustatytiems asmens duomenų teisėto tvarkymo kriterijams ir šio reglamento nustatyta tvarka.

Tvarkydami Jūsų duomenis taikome reikiamas saugumo priemones, kad išsaugotume duomenų konfidencialumą. To reikalaujame ir iš mūsų paslaugų teikėjų, kurie asmens duomenis tvarko mūsų vardu.

**Kiek laiko ir kur saugome Jūsų informaciją?**

Duomenys tvarkomi ne ilgiau nei to reikalauja duomenų tvarkymo tikslai ir saugomi ne ilgesnį laikotarpį, koks nustatytas Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“ ir kituose teisės aktuose. Šis terminas gali būti pratęstas tik teisės aktuose nustatytais pagrindais ir (ar) kompetentingos institucijos nurodymu.

Jūsų teisės:

* reikalauti susipažinti su savo asmens duomenimis;
* reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis;
* tam tikrais atvejais reikalauti ištrinti asmens duomenis („teisė būti pamirštam“);
* tam tikrais atvejais nesutikti, kad būtų tvarkomi asmens duomenys;
* tam tikrais atvejais reikalauti, kad asmens duomenų valdytojas apribotų asmens duomenų tvarkymą;
* į duomenų perkeliamumą.

***Atkreipiame dėmesį, kad duomenų subjektų teisės nėra absoliučios ir gali būti ribojamos BDAR nustatytais pagrindais.***

**Kaip galite susipažinti su savo duomenimis?**

Atvykę į Kauno lopšelį-darželį „Žvangutis“, Šarkuvos g. 21, Kaunas ir/arba susisiekę su įstaiga elektroninio pašto adresu: rastine@zvangutis.lt

**Kur kreiptis dėl teisių pažeidimo?**

Dėl teisių pažeidimo galite kreiptis į Darželio asmens duomenų pareigūną Vitą Miškinytę, el. paštu l.d.zvangutis@gmail.com, tel. +37068363219.

Jei manote, kad Jūsų teisės į privatumą buvo pažeistos, galite pateikti skundą Valstybinei duomenų apsaugos inspekcijai, L. Sapiegos g. 17 (II aukštas), 10312 Vilnius, tel. (8 5) 271 2804, 279 1445, el. paštas ada@ada.lt.